- Hindi News
- National
- मंत्रालयिक कर्मचारियों ने अवकाश में पंचायत समिति परिसर में चलाया सफाई अभियान
मंत्रालयिक कर्मचारियों ने अवकाश में पंचायत समिति परिसर में चलाया सफाई अभियान
मंत्रालयिककर्मचारी संगठन सैंपऊ द्वारा अपनी 11 सूत्रीय मांगों पर सरकार का ध्यानाकर्षण करने के लिए रविवार को राजकीय अवकाश के दिन पंचायत समिति कार्यालय परिसर में सफाई अभियान चलाकर श्रमदान किया गया।
जिला उपाध्यक्ष रमाकांत कटारा के नेतृत्व में पंचायत समिति परिसर की मंत्रालयिक कर्मचारियों द्वारा झाडू लगाकर सफाई की एवं 3- 4 घंटे तक श्रमदान किया। इसके साथ ही गर्मियों के मद्देनजर पक्षियों के लिए पंचायत समिति परिसर मे परिंडे लगाए गए।
कटारा ने बताया कि मंत्रालयिक कर्मचारियों की 11 सूत्रीय वाजिब मांगे हैं। जिसमें कैडर स्ट्रेन्थ का रिव्यू, जॉब चार्ट का पुनरीक्षण, ग्राम पंचायतों मे पदस्थापित लिपिकों का स्थाई करण एरियर भुगतान का आदेश करना, लिपिकों की शैक्षणिक योग्यता में वृद्वि, पदोन्नति का तीसरा पद सृजित करना, राज्य स्तर पर वरिष्ठता का संधारण, पंचायतीराज के भवन चौपाल मे संगठन कार्यालय के लिए 2 कमरों का आवंटन आदि प्रमुख मांगे शामिल हैं। ब्लाक अध्यक्ष नीरज दीक्षित ने बताया कि कल से शुक्रवार तक मंत्रालयिक कर्मचारी 2 घंटे कार्यालय में ड्यूटी समय से अधिक कार्य करेंगे एवं सरकार का शांतिपूर्वक ध्यानाकर्षण करेंगे। अगर फिर भी सरकार ने मांगे नहीं मांगी तो संगठन आंदोलन करने को मजबूर होगा। इस अवसर पर मुकेश शर्मा, नीरज दीक्षित , रेखा, सरिता, नंदराम, ममता, मंजू, मोहनप्रकाश, अंजू, धर्मेंद्र सिंह सहित अनेक कर्मचारी मौजूद रहे।
बसईनवाब. सफाई अभियान चलाते कर्मचारी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva